Te ir kādi 500 cilvēki. Visiem savāda sejas izteiksme.
Tā ir kā... Nezinu. Grūti raksturot.
Viņi šķiet apstulbuši. Nespēj noticēt, ka Lenons ir miris.
Pūlis bija drūms. Viņi nebija nākuši satikties.
Viņi bija nākuši sērot.
Džona Lenona sieva Joko Ono ir lūgusi, lai dziedātāja nāvi...
ES TEVI MĪLU, DŽON
Rītā pēc Džona nāves es izgāju cauri vārtiem,
un apkārt piebraucamajam ceļam bija apvilkta dzeltenā policijas lente.
Un uz zemes bija stikla lauskas.
Un Džona asinis - uz trotuāra.
ELIOTS MINCS ĢIMENES DRAUGS
Lai ieietu mājā, man tam visam bija jāpārkāpj pāri.
Joko bija knapi pieskaitāma.
Viņa kādu laiku skatījās televizorā, lai gan skaņa bija izslēgta.
Tur rādīja tikai vienu notikumu - atkal un atkal, un atkal.
Dzirdējām, ka apakšā dzied, lai gan mēs bijām pēdējā stāvā.
Dzirdējām to ļoti skaidri.
Un tad viņa paskatījās uz mani un teica: "Kāpēc tas cilvēks to izdarīja?"
2. sērija
Izmeklēšana
Jā, es esmu izmeklētāju priekšnieks Džeimss Salivans.
Ņujorkas policija.
Mēs jūs ataicinājām,
lai pavēstītu, ko pagaidām zinām
un kas līdz šim ir noticis
Džona Lenona slepkavības lietā.
Mēs esam arestējuši Marku Deividu Čepmenu,
dzīvojošu Kukui - K-U-K-U-I - ielā 55
Havaju salās, par Džona Lenona slepkavību.
Bijis psihiatra uzraudzībā?
Šobrīd nezinām.
Izturējās saprātīgi?
- Ļoti mierīgi. - Varat pastāstīt, kur...
- Bet saprātīgi? - ...Lenona kungu sašāva?
Viņu sašāva trīs rei... Ziniet, nē. Es nevaru teikt, ka sašāva.
To noteiks tiesu medicīnas eksperts.
Bet ir septiņas brūces.
- Taču tās var būt ieejas un izejas brūces. - Cik bija šāvienu?
Ierocis bija tukšs. Pieci šāvieni.
- Viņš nosauca iemeslu? - Nē.
- Labi, paldies! - Paldies.
STĀSTA KĪFERS SATERLENDS
Pasaules mediju uzmanība
pievērsusies Ņujorkas 20. policijas nodaļai.
Mediji grib uzzināt vairāk par cilvēku, kurš tikko noslepkavojis Džonu Lenonu.
Kur viņi bijuši? Vai rīkojās kopā?
Visiem paldies.
Viņiem atļauts intervēt lietā iesaistītos policistus.
Vai varu... Ļaujiet man sarakstīt papīrus.
Iecirknī mani ielenca reportieri. Visi gribēja zināt.
- Cik reižu viņu sašāva? - Viņš bija bezsamaņā?
Viņš... Cik man zināms - bezsamaņā.
Viņš kaut ko teica?
- Nē. - Un Joko?
Viņai bija histērija. Jā.
Piepeši kāds no Anglijas, kāds no Vācijas...
TONIJS PALMA POLICISTS
...grib ar mani aprunāties, un...
Lieta bija ļoti nozīmīga un izskanēja visā pasaulē,
un visi gribēja zināt.
Kas mums ir zināms par aizdomās turēto?
- Ko jums stāsta? - Es nezinu neko.
Kur viņš atradās, kad ieradāties jūs?
- Bija jau aizturēts. - Kas aizturēja?
Aizturēja policists Spiro.
Jums ir vispārīgs aizdomās turētā apraksts?
Kad mani nozīmēja sargāt Čepmenu izmeklētāju kabinetā,
tas bija šokējoši -
sēdēt kopā ar šo cilvēku, kas tikko nogalinājis Džonu Lenonu.
Sākumā viņš bija ļoti mierīgs,
bet tad sāka satraukties un trīcēt.
Un tad ienāca izmeklētājs un pateica: "Esam paziņojuši jūs sievai, ka..."
Tad viņš kļuva patiešām satraukts un nervozs.
Un teica: "Man vajag uz tualeti."
Teicu: "Labi, es tevi aizvedīšu uz tualeti."
Aizvedu viņu uz tualeti.
Un, kamēr bijām iekšā, es viņam pateicu: "Tu saproti, ko esi izdarījis?"
Viņš saka: "Jā. Es nogalināju sevi. Es esmu Džons Lenons."
Es vienkārši skatījos uz viņu. Bija sajūta...
Gribējās viņu izmest laukā pa logu, bet...
Policija reģistrē pirmo Čepmena liecību.
Tad viņam atļauj runāt ar sievu.
20. IECIRKNIS ŅUJORKAS POLICIJA
- Vai Glorija? - Jā.
Jā, te policists Spiro.
- Jā. - Man blakus ir jūsu vīrs.
- Vai... - Viņš gribēja,
lai vispirms jums pasaku, ka viņam viss kārtībā.
Tagad viņš runās pats.
Telefonsarunu ieraksta. Varbūt Čepmens atklās svarīgu informāciju.
- Sveika. - Sveiks, Mark.
Pie tevis ir policija?
Nē. Pirmais piezvanīja kāds reportieris.
Es ne ar vienu citu negribu runāt.
Zinu. Bet tad tu negribi, lai es aizbraucu?
- Uz kurieni? - Uz Ņujorku.
Nē. Paliec, kur esi.
Vai jau esi apjautis, ko izdarīji?
Labi. Bet es tevi mīlu. Vienmēr mīlēšu.
Es tevi arī mīlu. Mīlu.
Labi, atā.
Problēma nebija "vai esam noķēruši īsto".
Mums bija īstais slepkava.
RONS HOFMENS POLICISTS
Par to bijām pārliecināti, taču gribējām izslēgt
ikvienu iespēju, ka viņam varētu būt bijis kāds palīgs.
Es gribēju sapulcēt visus iespējamos lieciniekus un visus,
kas kaut ko redzējuši, kamēr viņi nav pazuduši.
Taksists Ričards Pītersons kļūst par izšķirošu liecinieku.
Kad ierados policijā, tur gāja kā trakomājā.
RIČARDS PĪTERSONS
Trakomājā.
Bija sākusi pulcēties prese. Tas bija liels notikums.
Mani iztaujāja, un es izstāstīju visu, ko redzēju.
Taču viņi man lika to atkārtot tūkstoš reizes,
jo tas bija neiedomājami dīvaini.
Kad bija viņu sašāvis,
Čepmens ar ieroci palika tur stāvam.
Un tad viņš nometa ieroci, novilka mēteli
un izvilka to grāmatu, pacēla to.
Uz kraujas rudzu laukā.
Šo neparasto uzvedību apstiprina policists,
kurš notikuma vietā ieradās viens no pirmajiem.
Neparasti bija tas, ka Čepmena aizturēšanas brīdī...
HĒRBS FRAUENBERGERS
...nevis centās bēgt, bet gan lasīja grāmatu.
Es atceros to minūti vai divas,
kad viņš vēl varēja ieskriet parkā un nozust,
iesēsties lidmašīnā un atgriezties Havajās. Un neviens neuzzinātu.
Pēc nopratināšanas policija Čepmenu apsūdz slepkavībā.
Kad viņu izveda no iecirkņa
un veda uz tiesu, tika nospriests - ja...
Kāds varētu gribēt viņu nošaut.
Tāpēc pagādāsim mānekli.
Nu vajadzēja atrast brīvprātīgo, kas piekristu.
Kādu, kam pārāk daudz nerūpēja paša dzīvība.
Es nezinu, kurš tas bija. Un lūk, kas notika.
Bildē, kur Stīvs viņu ved prom, tas nemaz nav viņš.
POLICIJA
Viņu izveda pa citām durvīm un tad ar patruļmašīnu aizveda uz tiesu.
Kamēr viņu ved uz tiesu apsūdzības izvirzīšanai,
žurnālisti no visas pasaules
sāk noskaidrot, kas tad ir Marks Čepmens.
Kamēr The Beatles fani notur piemiņas brīžus,
uz visu lūpām ir viens jautājums:
kāpēc lai kāds gribētu nogalināt Džonu Lenonu.
Aizdomās turētais ir identificēts kā 25 gadus vecais Marks Deivids Čepmens.
Čepmens, bijušais apsargs no Honolulu.
Marks Deivids Čepmens, ārštata fotogrāfs no Honolulu.
Viņš bijis saimniecības vadītājs slimnīcā Castle Memorial...
...bildē. Līdz ar katru jaunu faktu
Marka Deivida Čepmena tēls mainās.
Visa pasaule zina, kas bija Džons Lenons,
un tagad mēs mēģinām apjaust...
Mēs mēģinām saprast, kāds ir viņa iespējamais slepkava,
lai varbūt izlobītu no notikušā kādu jēgu.
Policija atklāj, ka nakti pirms slepkavības
Čepmens pavadījis viesnīcā Sheraton.
Viņi lūdz tiesas orderi, lai pārmeklētu viņa numuru.
Un viesnīcā ierodas izmeklētāji.
Kad bijām subjektu arestējuši,
mēs devāmies uz viņa viesnīcas numuru un saņēmām atļauju tajā ieiet.
Uz tualetes galdiņa atradām fotogrāfijas un zināmas...
Un Čepmena personiskās mantas.
Atstātas, lai mēs tās atrastu.
"Apsūdzētais uz galda bija izlicis sekojošus priekšmetus:
savu pasi, astoņceliņu perfolenti ar Toda Rundgrena mūziku,
Bībeli, kurā atvērts Jāņa evaņģēlijs.
Izkārtoto personisko priekšmetu centrā
viņš bija nolicis mazu Oza zemes burvja plakātu.
Vēstuli no bijušā Jauno vīriešu kristīgās apvienības vadītāja Fortčafijā,
kur viņš bija strādājis ar Vjetnamas bēgļiem."
Viņš... Izskatījās, ka viņš vienmēr strādājis ar bērniem
vai nelaimē nonākušiem cilvēkiem.
Dažiem Čepmena atstātās mantas
ir pierādījums iepriekšējam slepkavības nodomam.
Viņš ne vien ieplānojis slepkavību,
bet arī paredzējis policijas izmeklēšanu.
Taču Čepmena aizstāvjiem
izvietotie priekšmeti ir skaidrs pierādījums viņa vājprātam.
KRIMINĀLTIESU NAMS
Vēl vienu stāsta daļu atklāj Marka Čepmena advokāts
Herberts Edlerbergs, kurš pārliecinājis tiesu
nozīmēt Čepmenam novērošanu pie psihiatra.
Viņš šķiet apjucis.
HERBERTS EDLERBERGS ADVOKĀTS
Viņš šķiet, vismaz man, nespējīgs pilnībā sadarboties
ar savu advokātu. Un...
Kādā ziņā?
Viņa atbildes nav uz manis uzdotajiem jautājumiem.
It īpaši jautājumos par pašu incidentu.
Un man šķita, ka būtu vēlams,
lai pirms tālākas tiesvedības viņu novērtē psihiatrs.
BELVJŪ SLIMNĪCA
Čepmenu aizved uz Belvjū slimnīcas cietuma nodaļu.
Tur viņu sagaida pilnvarotā palīgs Eds Hēršijs.
Kad viņu atveda, es biju Belvjū.
Un es braucu vienā liftā - uz stāvu,
kurā atrodas mūsu cietuma komplekss, -
kopā ar viņu un pavadošo policistu.
EDS HĒRŠIJS
Un mēs stāvējām pāris collu attālumā.
Es viņam pavaicāju: "Viss kārtībā?" Un viņš pamāja.
Atceros, kā domāju - cik viņš izskatās parasts.
Viņā nebija nekā izteiksmīga.
Kad mēģināju atcerēties,
jo man vajadzēja stāstīt reportieriem, ko redzēju,
viņš izskatījās gandrīz pilnīgi mierīgs.
Vai! Viņš vispār neizrādīja nekādas emocijas.
Šī ir Belvjū slimnīcas cietuma nodaļa, kurā atrodas
iespējamais bijušā bītla Džona Lenona slepkava.
Viņš atrodas otrā stāva kamerā, kur ārkārtējus drošības pasākumus
nodrošina Ieslodzījuma vietu pārvalde.
Nu Čepmens ir pie psihiatrijas profesionāļiem,
un dr. Neomija Goldstīna vērtē viņa psihi un spēju stāties tiesas priekšā.
NEOMIJA GOLDSTĪNA, DR. MED.
Iepriekš savus atklājumus viņa publiski nav izpaudusi.
Viņu iesūta iekšā, un viņš ienāk.
Es saku: "Sveiki, es esmu dr. Goldstīna. Vai apsēdīsieties?"
Es gribēju zināt, kas ir noticis un kā viņš te nonācis.
Un, ja atminos pareizi, mēs runājām ilgi. Viņš parādīja daudz dažādu seju.
Viņš varēja būt riebīgs, varēja būt mīļš. Viņš bija sarežģīts.
Viņš centās izvairīties no tiešām atbildēm,
tāpēc nācās minēt mīklu.
"Runa sakarīga, atbilstīga un loģiska.
Ļoti nemierīgs. Aizelšas un pārgurst,
taču sadarbojas, ir pienācīgs un labi reaģē."
Tas nozīmē, ka viņš ar mani runā.
Kad biju pie Joko vecajā guļamistabā,
mēs dzirdējām, kā Džona dziesmas dzied cilvēku tūkstoši.
ARDIEVU, DŽON
Ringo bija pirmais, kas piezvanīja un fiziski ieradās.
Džonam Ringo patika. Viņš viņu bieži ar sajūsmu pieminēja.
Es iegāju Dakotā.
Teicu Joko: "Es zinu, kā tu jūties."
Un viņa pavisam nopietni pateica: "Nē, nezini vis."
Jo, lai cik es viņam biju tuvs,
es nebiju pat uz pusi tik tuvs kā Joko.
POLICIJAS LĪNIJA NEŠĶĒRSOT
Un mēs dzirdējām, kā cilvēki kliedz,
saucot Joko: "Pienāc pie loga!" Vai Šonu.
Lai gan patiesībā būtu bijis labāk,
ja viņi liktu viņai mieru, jo Džonu vairs nevarēja atgūt.
Un tas viņai nepalīdzēja - pūlis pie mājas, kas spēlē viņa mūziku.
Un tad, kad iznācām ārā,
man nevajadzēja, lai cilvēki man stāsta, kā viņi mīlējuši The Beatles
vai vēl kaut ko, ja mēs tikko bijām zaudējuši Džonu.
Jo es jau nebiju atbraucis pie bītla.
Es biju atbraucis pie drauga, ar grupu nesaistīti.
Lūk, ko Joko uzrakstīja 1980. gada 9. decembrī.
"Džonam nebūs bēru.
Kaut kad šonedēļ mēs vienosimies par laiku, kad aizlūgt par viņa dvēseli."
Džons... Viņu bija paredzēts kremēt,
un vieta, kur atrodas viņa pelni, vēl tagad netiek atklāta.
Lenona slepkavība bija pēkšņa un bez jebkāda motīva,
un tuvinieki izmisīgi vēlas dzirdēt kādu atbildi.
Es agrāk to neesmu teicis.
Viena no lietām, ko Joko man lūdza -
papētīt dažādās teorijas,
sazvērestības teorijas, pēc Džona slepkavības.
Dažiem likās, ka slepkavībā vainojami nezināmi spēki.
ASV PĀRSPĒJ GENOCĪDA REKORDUS!
1970. gados viņš bija brīvdomīga figūra Amerikas politiskajā dzīvē
un savu lielo sekotāju pūli mobilizēja cīņai pret prezidentu Niksonu
un Vjetnamas karu.
Mēs gribam pārvest mājās mūsu zēnus, bet neaizmirsīsim par mašīnām!
Vediet mājās mašīnas, un tad tiešām kaut kas notiks.
Viņi abi bija pārliecināti, ka Dakotā,
viņu dzīvoklī, ir noklausīšanās ierīces.
Nav nekādu šaubu,
ka šīs valsts izlūkošanas dienesti -
CIP, FIB vai Nacionālās drošības aģentūra,
vēl daudzas citas - viņus noklausījās.
Es zinu, kā atšķiras normāls telefona zvans,
kad paceļu, no tā, kad es paceļu, un tur skan daudz trokšņu.
Vai es atveru durvis, un otrpus ielai stāv vīri.
Es iekāpju mašīnā - viņi seko.
Piepeši sapratu, ka tas ir nopietni. Esmu kļuvis par mērķi.
Džona un Joko paranoja bija labi pamatota.
Šie FIB dokumenti, veseli 12 kg,
kurus ieguvis autors Džons Vīners, skaidri norāda, ka Lenonu
Niksona administrācija uzskatīja par politisku draudu.
Ir simtiem lappušu,
ko Ričards Niksons rakstījis FIB direktoram,
kurās ir izlemts, ka Džons un Joko
ir jāizseko, jānovēro
un ka ir sperti augstākā līmeņa soļi...
VISI EKSTRĒMISTI UZSKATĀMI PAR BĪSTAMIEM
...lai kaut kā risinātu Lenona problēmu.
Neviens mieram nav devis simtprocentīgu iespēju.
Gandijs un Mārtins Luters Kings mēģināja, bet viņus nošāva.
Ja Lenona nāvē tiešām bija vainojams kāds trešais spēks,
kā varētu būt iesaistīts Marks Čepmens?
MKUltra ir šifrētais nosaukums CIP projektam,
kurā prāta kontroles eksperimentiem tika pakļauti cilvēki bez viņu piekrišanas.
Dr. Miltons Klains, pasaules līmeņa hipnozes eksperts,
bija nozīmīgs MKUltra programmas darbinieks.
Lielākā daļa valsts aģentūru, kas nodarbojas ar izlūkošanu,
ir pētījuši hipnozi kā paņēmienu
zināmu izlūkošanas operāciju veikšanai.
Vēlāk dr. Klains Čepmenu ieslodzījumā apmeklēs
un pievienosies viņa aizstāvju komandai.
Dokumenti skaidri norāda, ka CIP mēģināja
radīt aģentus, kurus iespējami vairāk varētu kontrolēt.
Tas pagaidām ir smadzeņu kontrolei tuvākais eksperiments, kāds zināms.
CIP fascinēja doma par prāta kontroli,
un daži uzskata, ka tā nospēlēja savu lomu Roberta Kenedija slepkavībā.
Sirhans saka, ka atceras, kā slepkavības vakarā bijis viesnīcā.
Viņš atceras, kā skaistai meitenei ielējis kafiju,
un tad viss apmiglojas.
Tālāk Sirhans atcerējās, kā iegājis nišā, kas pilna ar spoguļiem,
un spoguļi viņu apstulbinājuši.
Aizstāvība uzskata, ka viņš novests hipnotiskā transā.
Sirhans atcerējās, ka viņa pirmā reakcija bija paspiest Kenedijam roku,
bet, kad viņam virsū sāka gāzties pūlis, viņš izvilcis ieroci.
Čepmena neparastā uzvedība pēc Lenona nošaušanas
ir lielākais rūpju avots galvenajam izmeklētājam Ronam Hofmenam.
Vai viņš bija viens?
Vai ar viņu kopā darbojās kāds neredzamais?
Vai tā bija sazvērestība?
Visi šie jautājumi sāka nodarbināt mani un visus pārējos.
Mēs nosūtījām grupu uz Havaju salām, lai iztaujātu viņa draugus un radus.
Runājām ar viņa ģimeni.
Runājām ar visiem viņa paziņām, ko izdevās atrast.
Viņš lielākoties bija ļoti kluss, un viņš bija labs darbinieks.
Klusa balss. Kluss, inteliģents jauns cilvēks.
Viņš... Ļoti intelektuāls. Ļoti nosvērts.
Daudzējādā ziņā Čepmena dzīve atgādina sajauktu mozaīku.
Viņa draugi vēl aizvien cenšas sarindot gabaliņus
un prāto,
vai Marks Čepmens, kuru viņi pēdējos gadus pazinuši,
tiešām varētu būt tas pats cilvēks, kuru šobrīd vaino Džona Lenona slepkavībā.
Čepmens paliek mīkla,
un to atminēt tīko gan policija, gan pasaules mediji.
Drīz tiek atrasts viņam tuvākais cilvēks un rodas cerība uzzināt ko vairāk.
Pie Čepmena dzīvokļa 21. stāvā šodien tika norīkots sargs.
Čepmena sieva, bijusī Glorija Abe,
atrodoties iekšā kopā ar draudzeni un ar žurnālistiem runāt atsakās.
Mēs pie durvīm piegājām 7.00.
Sarga vēl nebija, un mēs dzirdējām raudas.
Mediji bija viņu nogurdinājuši.
Viņai vajadzēja juridisku palīdzību, un viņa piezvanīja man.
Un es nospriedu, ka visefektīvāk būtu sapulcēt visu presi vienuviet...
BRUKS HĀRTS ADVOKĀTS
...un ļaut vaicāt, cik viņi vēlas, lai vienreiz būtu miers.
Kā The Beatles fane
es sēroju par Džona Lenona nāvi un ļoti skumstu viņa sievas Joko
un viņa dēla Šona dēļ.
Es tikai gribu pateikt - man ir ļoti žēl, ka tam bija jānotiek ar
Joko Ono un viņas ģimeni un ka viņas vīram bija jāmirst.
Kad dzirdēju viņu sakām "ļoti žēl, ka viņam bija jāmirst",
nebiju drošs, vai tā no Glorijas puses nebija slikta vārdu izvēle.
Jo viņam nebūtu bijis jāmirst, ja Čepmens viņu nebūtu nogalinājis.
Es nedomāju, ka tas liecina: viņa jau iepriekš zināja, ka viņš mirs.
Es domāju - viņa tobrīd vēl nebija pieņēmusi realitāti,
ka viņas vīrs viņu ir nogalinājis.
Glorija neko nedarīja un nekādi nepiedalījās
šajā, tā teikt, ceļojumā, kurā viņa apzināti
būtu atbalstījusi Marka rīcību.
Viņa daudz nenovirzījās no tās vienkāršās,
sausās runas.
Es būtu gaidījis vairāk emociju.
Domāju, ka viņa vienkārši tāda ir.
Esmu kristiete un uzskatu, ka piedošana ir viena no lielākajām lietām.
Vienmēr esmu jutusies kā ļoti žēlsirdīgs cilvēks.
Glorija atbild uz preses jautājumiem,
taču viņas un Čepmena attiecībās ir aspekti, kas netiek atklāti.
Man viņa stāstīja, ka pēc kāzām Čepmens
sācis dzert un viņai pat pāris reižu iesitis.
Un vēl viņš bijis nolaidies un tāds kā atslēdzies.
Un tas viņai raisījis lielas bažas par viņa mentālo veselību.
Ņujorkā psihiatre Neomija Goldstīna
ir nonākusi pie slēdziena par Čepmena spēju stāties tiesas priekšā.
Piekritību dalībai iztiesāšanā nosaka spēja
saprast pret viņu izvirzītās apsūdzības un līdzdarboties savā aizstāvībā.
Viņš nepateica neko, kas liecinātu par psihisku saslimšanu.
Nekādu halucināciju vai maldu pazīmju.
Gala slēdziens: spējīgs stāties tiesas priekšā.
Paejiet malā, lūdzu! Lūdzu, malā! Aiziet!
Tiesa ir neizbēgama, un pret Čepmenu noskaņotie
sabiedrības sēras pārvērš par dusmām.
NĀVES DRAUDI ADVOKĀTAM!
Edlerberga kungs, kāpēc jūs atteicāties?
Pat viņa paša advokātam tas izrādās par grūtu.
Visādi trako zvani, sensāciju mednieki. Mani telefoni visu dienu bija aizņemti.
Es sapratu, ka nevarēšu šo cilvēku pārstāvēt
pēc labākās sirdsapziņas - šo apstākļu dēļ.
Atpakaļ!
PSIHIATRISKĀ SLIMNĪCA
Mums bija jāpieņem, ka neierobežots cilvēku skaits
viņam labprāt uzbruktu,
jo tā bija persona, kas tikko bija nošāvusi bītlu.
Tāpēc mums bija jāatrod visdrošākā vieta mūsu sistēmā,
un dienas laikā tika izlemts, ka tā būs Raikera salas cietuma slimnīca.
Čepmens aizvests no Belvjū slimnīcas daudzo nāves draudu dēļ.
Raikera salas cietums atrodas Īstriverā.
Tur var nonākt tikai pa tiltu,
un tā ir visai nomaļa vieta, kaut arī atrodas Ņujorkā.
Šāda izolācija tādam kā Čepmens bija ideāla.
Naidīgums pieaug.
Rampas gaismā parādās jauns un relatīvi nepieredzējis advokāts.
Džonatans Mārkss, kam ir 37 gadi,
šorīt saņēmis lūgumu uzņemties šo lietu.
Reportieriem viņš pavēstīja, ka nezina iemeslu, kāpēc ne.
Tas, ka daudzi cilvēki ir nikni uz Čepmenu,
ka jūs viņu pārstāvēsiet -
kā jūs šai ziņā jūtaties?
Es nespēju iedomāties, kā kāds, kurš dusmojas uz Čepmena kungu,
spētu šīs dusmas izgāzt uz mani.
Es esmu tikai advokāts, kas pārstāv klientu.
Par palīgu šai lielajā lietā Mārkss noalgo Deividu Sagsu.
Es uzskatīju un uzskatu aizvien,
ka advokātam nav lielāka aicinājuma...
DEIVIDS SAGSS VIENS NO ČEPMENA JURISTIEM
...kā aizstāvēt nepopulāru krimināli apsūdzēto.
Bet tas bija neapšaubāmi, ka spiediens bija jūtams.
Es biju strādājis pie vairākām augsta līmeņa lietām.
Bet izrādījās, ka šī bija kvantu lēcienu tālāk
par visām iepriekšējām.
Gatavojoties tiesai,
Čepmena advokāti sāk viņu cietumā apmeklēt.
Ir svētdiena,
un es atrodos Raikera salā, lai tiktos ar Marku Čepmenu.
Tagad viņi ieraksta katru sarunu.
Es patiešām priecājos,
ka jūs pārstāvu.
Šīs sarunas publiski vēl nekad nav dzirdētas.
Vai apsolāt, ka...
Es pajautāšu vienreiz un tad vairs ne. Vai izturēsiet ar mani kopā līdz galam?
Es apsolu.
Un jūs to varat jautāt, cik bieži vien gribat.
Bija dīvaini, jo reizēm, runājot ar viņu,
viņš šķita pilnīgi normāls.
Un tad - blaukš!
Piepeši no viņa mutes atskanēja kas tāds, kas bija tik tālu prom no realitātes,
ka kļuva skaidrs: "O jā, viņš ir traks."
Izstāstiet, kas notika.
Nu, tā ir tāda traka doma.
Man likās, ka, ja kādu nogalināšu, es kļūšu par kādu citu.
Jūsuprāt, par ko?
Zināt grāmatu Uz kraujas rudzu laukā?
- Jā. Jā. - Man tā grāmata bija līdzi, zināt?
Es domāju, ka pārvērtīšos par tēlu no grāmatas.
Tagad es saprotu, ka...
- Par ko jūs pārvērstos? - Par Holdenu Kolfīldu.
Viņš domāja, ka viņš patiešām pārvērtīsies par Holdenu Kolfīldu,
tēlu no grāmatas Uz kraujas rudzu laukā.
Pārvērtīsies - no tāda diezgan drukna,
jauna vīrieša par garu, slaidu, pusaudzi.
Viņš nebija racionāls.
Slepkava te nebija jāmeklē. Skaidrs, ka Lenonu nošāva viņš.
Viņš nemēģināja bēgt.
Jautājums bija:
kāds bija viņa garīgais stāvoklis šīs darbības veikšanas brīdī.
Mēs gribējām pierādīt zvērinātajiem, ka šis cilvēks bija vājprātīgs
un tāpēc pelnījis, šī apstākļa dēļ...
psihiatra aprūpi, nevis, vai ne,
sodu cietumā.
Taču apsūdzība Čepmena vājprāta faktu noraida.
Redz, ja kādam būtu tik nopietna garīgā saslimšana...
KIMS HOGREFS ŠTATA PROKURORS
...ka viņš būtu paņēmis ieroci, bet uzskatījis to par banānu,
tas būtu viens ceļš, kā panākt viņa atzīšanu par nepieskaitāmu.
Taču, pēc mūsu domām, viņš nebija garīgi slims.
Viņš apzinājās savu rīcību un ieroci izmantoja paredzētajam mērķim.
Un viņš apzinājās, ka rīkojas slikti,
jo pēc slepkavības gaidīja ierodamies policiju.
KRIMINĀLTIESU NAMS
Ko pārbaudīs jūsu psihiatrs?
- Kad pārbaudīs? - Ko un kāpēc.
Un kāpēc.
Tiks pētīts viņa psihiskais stāvoklis rīcības brīdī.
Čepmena galvenais advokāts Džonatans Mārkss
neviennozīmīgo ārsta vizīti tagad atklāj savai komandai.
Esmu izvēlējies labāko, kādu zinu.
Atklāsiet vārdu?
Vai Miltons Klains nav hipnotizētājs?
Miltons Klains ir klīniskais psihologs, kurš hipnozi izmanto diagnostikai.
Viņš nolīdzis agrāko konsultantu,
kas strādājis CIP prāta kontroles programmā, - dr. Miltonu Klainu.
Var iemācīt nekritiski lietot šaujamieročus.
MILTONS KLAINS PSIHOLOGS, CIP PADOMDEVĒJS
Var iemācīt nošaut cilvēku, neko daudz nejūtot, nedomājot,
neminstinoties, nešauboties.
Mark, tas ir dr. Klains.
Labdien, Mark. Prieks iepazīties.
Ja šai slepkavībai ir kādas slēptas šķautnes,
dr. Klains cer tās atklāt ar hipnozes palīdzību.
Es gribētu, lai jūs, Mark,
vienkārši fokusējat skatienu uz griestiem.
Vienkārši sāciet lēni vērt ciet acis.
Ļaujiet visam ķermenim atbrīvoties -
no galvas līdz pat kāju pirkstu galiem.
Un sajūtiet, kā kļūstat atbrīvotāks un atbrīvotāks.
Atbrīvotāks un atbrīvotāks, un atbrīvotāks.
Esmu ļoti dīvainā stāvoklī. Jūtos ļoti atbrīvojies.
Tāds efekts iestājas, ne?
Mēģiniet šo ainu iztēloties.
- Nāves ainu? - Jā.
Labi. Es sēdēju, un piebrauca mašīna.
Un es zināju, ka tā ir viņa mašīna, tāpēc noteicu: "Šis ir tas brīdis."
Atvērās durvis. Izkāpa Joko, un es viņai pamāju.
Un tad izkāpa viņš.
Es uz Džonu paskatījos.
Un tad es nokāpu no trotuāra,
nogāju nepilnus divus metrus, pagriezos pret viņu,
izņēmu no kabatas ieroci
un notēmēju uz viņu,
un tad izšāvu.
Visus piecus šāvienus.
Un tad mani aizveda, un tad es pateicu:
"Es esmu uz kraujas rudzu laukā."
Vai jūs atceraties, kā jutāties? Tikai savu sajūtu.
Bija sajūta, ka tas neesmu es, bet tas biju es.
Es to izdarīju. Es atceros, kā to darīju.
Un kura jūsu prāta daļa pieņēma šo lēmumu?
Es redzu cīņu.
Daļa manis to negribēja darīt, daļa - gribēja.
Es tikai atceros, ka man galvā skanēja balss,
kas teica: "Izdari to, izdari, izdari!" - tieši tad, kad viņš gāja man garām.
Un es izdarīju.
Un nu sekos desmit minūtes ilga klusa lūgšana,
kā lūgusi Joko Ono,
- par Džona Lenona dvēseli. - Dāmas un kungi.
Lūdzu, izslēdziet visus radio.
Lūdzu, apturiet jebkādu preču tirdzniecību.
Meditējiet klusumā, kā mākat. Mēs sākam tagad.
Lūgsimies! Paldies.
Kamēr Čepmens gatavojas tiesai,
Centrālparkā uz piemiņas brīdi Lenonam sapulcējas tūkstoši.
Viens no klātesošajiem notikušajam ir sekojis īpaši rūpīgi.
Viņu sauc Džons Hinklijs jaunākais.
Arī viņam līdzi ir grāmata Uz kraujas rudzu laukā.
Un viņš grasās nošaut Savienoto Valstu prezidentu.
NĀKAMREIZ
Čepmens sevi atzīst par nevainīgu vājprāta dēļ.
To darīt viņam licis Dievs.
Viņš ir vainīgs, jo es neticu viņa vājprātam vai vēl kam.
Viņš nebija garīgi slims. Viņa mērķis bija sagādāt sev slavu.
CILVĒKS, KURŠ NOŠĀVA LENONU
Citos apstākļos
viņu tiesātu kā vājprātīgo.
Nošāvis nepareizo cilvēku.
Tulkojis Imants Pakalnietis